L 100/60 Jurnalul Oficial al Uniunii Europene 17.4.2015 REGULAMENTUL DE PUNERE ÎN APLICARE (UE) 2015/604 AL COMISIEI din 16 aprilie 2015 de modificare a anexelor I și II la Regulamentul (UE) nr. 206/2010 în ceea ce priveşte cerințele de sănătate animală pentru tuberculoza bovină în modelele de certificate sanitar-veterinare BOV-X şi BOV-Y și rubricile referitoare la Israel, Noua Zeelandă și Paraguay din lista țărilor terțe, a teritoriilor sau a părților acestora din care este autorizată introducerea în Uniune de animale vii și de carne proaspătă (Text cu relevanță pentru SEE) COMISIA EUROPEANĂ, având în vedere Tratatul privind funcţionarea Uniunii Europene, având în vedere Directiva 2002/99/CE a Consiliului din 16 decembrie 2002 de stabilire a normelor de sănătate animală care reglementează producția, transformarea, distribuția şi introducerea produselor de origine animală destinate consumului uman (!), în special teza introductivă din articolul 8, articolul 8 alineatul (1) primul paragraf și articolul 8 alineatul (4), având în vedere Directiva 2004/68/CE a Consiliului din 26 aprilie 2004 de stabilire a normelor de sănătate animală privind importul şi tranzitul, în Comunitate, al anumitor ungulate vii, de modificare a Directivelor 90/426/CEE şi 92/65/CEE și de abrogare a Directivei 72/462/CEE (?), în special articolul 3 alineatul (1) primul și al doilea paragraf, articolul 6 alineatul (1) primul paragraf, articolul 7 litera (e) și articolul 13 alineatul (1) litera (e), întrucât: (1) Directiva 2004/68/CE prevede, printre altele, cerințele de sănătate animală specifice pentru importul şi tranzitul, în Uniune, al ungulatelor vii, care trebuie să se bazeze pe normele stabilite de legislația Uniunii pentru bolile pe care animalele respective sunt susceptibile de a le contracta. (2) Directiva 2004/68/CE prevede, de asemenea, că se pot stabili condiții specifice pentru ţările terțe pentru care echivalența a fost recunoscută în mod oficial de către Uniune, pe baza garanțiilor sanitare oficiale furnizate de către țara terță în cauză. (3) Regulamentul (UE) nr. 206/2010 al Comisiei (?) stabileşte, printre altele, cerințele de certificare sanitar-veterinară pentru introducerea în Uniune a anumitor transporturi de animale vii, inclusiv de transporturi de animale domestice din specia bovină. Anexa I la regulamentul respectiv stabileşte o listă de țări terțe, teritorii sau părți ale acestora din care astfel de transporturi pot fi introduse în Uniune, precum şi condițiile specifice pentru transpor- turile din anumite țări terțe. (4)  În plus, anexa I la Regulamentul (UE) nr. 206/2010 stabileşte un model de certificat veterinar pentru bovinele domestice (inclusiv Bubalus și speciile Bison și hibrizii lor) destinate reproducției și/sau producției după import (BOV-X) şi un model de certificat veterinar pentru bovinele domestice (inclusiv Bubalus şi speciile Bison și hibrizii lor) destinate sacrificării imediate după import (BOV+X), care includ garanții pentru tuberculoza bovină. (5) Directiva 64/432/CEE a Consiliului () stabilește normele pentru comerțul cu bovine pe teritoriul Uniunii şi prevede programele de monitorizare şi eradicare a anumitor boli care afectează animalele respective, inclusiv a tuberculozei. Noua Zeelandă a solicitat recunoaşterea echivalenței dintre programul său de combatere a tuberculozei bovine şi programele de monitorizare şi eradicare a tuberculozei bovine care sunt puse în aplicare de statele membre în conformitate cu condițiile stabilite în anexa A secțiunea I la Directiva 64/432/CEE. Informațiile furnizate de Noua Zeelandă privind programul său de combatere a tuberculozei bovine demonstrează că statutul privind tuberculoza bovină al unui şeptel de bovine clasificat ca „C2” în cadrul Strategiei naționale de gestionare a organismelor dăunătoare din Noua Zeelandă pentru tuberculoza bovină este echivalent cu statutul privind tuberculoza bovină al unui şeptel de bovine care este recunoscut într-un stat membru ca fiind un „șeptel de bovine oficial indemn de tuberculoză” în conformitate cu condițiile stabilite în anexa A secţiunea I la Directiva 64|432/CEE. () JOL18,23.1.2003, p. 11. () JOL139, 30.4.2004, p. 321. () Regulamentul (UE) nr. 206/2010 al Comisiei din 12 martie 2010 de stabilire a unor liste de țări terţe, teritorii sau părţi ale acestora autorizate să introducă în Uniunea Europeană anumite animale şi carne proaspătă, precum şi a cerințelor de certificare sanitar-veterinară JOL73,20.3.2010,p.1). () Directiva 64/432/CEE a Consiliului din 26 iunie 1964 privind problemele de inspecție veterinară care afectează schimburile intracomu- nitare cu bovine şi porcine (JO 121,29.7.1964, p. 1977|64).